ประกาศการนิคมอุตสาหกรรมแห่งประเทศไทยที่ ๑๑๕/๒๕๖๑เรื่อง แนวทางการตรวจประเมินการจัดการความปลอดภัยกระบวนการผลิตในนิคมอุตสาหกรรม[๑] โดยที่เป็นการสมควรกำหนดแนวทางการตรวจประเมินการจัดการความปลอดภัยกระบวนการผลิตในนิคมอุตสาหกรรมอาศัยอำนาจตามความในมาตรา๒๙ (๒) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ความในข้อ ๕ ของข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม พ.ศ. ๒๕๕๑ ข้อ ๒๙/๓ ข้อ ๒๙/๔ และข้อ ๒๙/๔๖ ของข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม พ.ศ. ๒๕๕๑ ซึ่งแก้ไขเพิ่มเติมโดยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการและเงื่อนไขในการประกอบกิจการในนิคมอุตสาหกรรม (ฉบับที่ ๔) พ.ศ. ๒๕๕๙ ผู้ว่าการการนิคมอุตสาหกรรมแห่งประเทศไทย จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศการนิคมอุตสาหกรรมแห่งประเทศไทยที่ ๑๑๕/๒๕๖๑ เรื่อง แนวทางการตรวจประเมินการจัดการความปลอดภัยกระบวนการผลิตในนิคมอุตสาหกรรมข้อ ๒ ประกาศนี้ให้ใช้บังคับนับแต่วันถัดจากวันประกาศเป็นต้นไปข้อ ๓ ในประกาศนี้กนอ. หมายความว่า การนิคมอุตสาหกรรมแห่งประเทศไทยข้อบังคับ หมายความว่า ข้อบังคับคณะกรรมการการนิคมอุตสาหกรรมแห่งประเทศไทย ว่าด้วยหลักเกณฑ์วิธีการ และเงื่อนไขในการประกอบกิจการในนิคมอุตสาหกรรม พ.ศ. ๒๕๕๑ ซึ่งแก้ไขเพิ่มเติมโดยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรม (ฉบับที่ ๔) พ.ศ. ๒๕๕๙ผู้ประกอบอุตสาหกรรม หมายความว่า ผู้ซึ่งได้รับอนุญาตให้ประกอบอุตสาหกรรมหรือการบริการในนิคมอุตสาหกรรมประกอบอุตสาหกรรม หมายความว่า การทำ ผลิต ประกอบ บรรจุ ซ่อม ซ่อมบำรุง ตรวจสอบ ทดสอบ ปรับปรุงแปรสภาพ ลำเลียง เก็บรักษา หรือทำลายสิ่งใด ๆ ตามลักษณะกิจการของโรงงาน ตลอดจนการทดลองเดินเครื่องจักรกระบวนการผลิต หมายความว่า กิจกรรมที่เกี่ยวข้องกับสารเคมีอันตรายร้ายแรง รวมถึงการจัดเก็บการใช้ การผลิต การครอบครอง หรือเคลื่อนย้ายสารเคมีใด ๆ ภายในเขตนิคมอุตสาหกรรมความปลอดภัยกระบวนการผลิต (Process Safety) หมายความว่ากระบวนการในการป้องกันหรือลดความรุนแรงความสูญเสียต่อชีวิตและทรัพย์สินที่อาจเกิดจากอุบัติการณ์ที่เป็นผลจากการเบี่ยงเบนของสภาวะกระบวนการผลิตที่ไม่อาจคาดการณ์ได้โดยให้บูรณาการการดำเนินงานด้านเดินเครื่อง กระบวนการผลิตและวิศวกรรม รวมทั้งขั้นตอนดำเนินงานและการปฏิบัติให้มีความปลอดภัยตลอดเวลาการจัดการความปลอดภัยกระบวนการผลิต (Process Safety Management : PSM) หมายความว่า การจัดการให้เกิดความปลอดภัยการป้องกันการเกิดอุบัติการณ์และการบาดเจ็บที่เกี่ยวเนื่องกับกระบวนการผลิตที่มีการใช้สารเคมีอันตรายร้ายแรงโดยใช้มาตรการทางการจัดการและพื้นฐานทางด้านวิศวกรรมในการชี้บ่ง ประเมิน และควบคุมอันตรายจากกระบวนการผลิตและให้หมายความรวมถึงการจัดเก็บ การออกแบบ การใช้ การผลิต การบำรุงรักษา การตรวจสอบการทดสอบ และการขนส่งหรือเคลื่อนย้ายสารเคมีอันตรายร้ายแรงในเขตนิคมอุตสาหกรรมการขยายกำลังการผลิตที่กระบวนการผลิตเกี่ยวข้องกับความปลอดภัยกระบวนการผลิต หมายความว่า การขอขยายกำลังการผลิตของผู้ประกอบอุตสาหกรรมที่มีกระบวนการผลิตเข้าข่ายที่ต้องดำเนินการการจัดการความปลอดภัยกระบวนการผลิตและการตรวจประเมินความปลอดภัยกระบวนการผลิตที่มีอยู่เดิมตามข้อ ๒๙/๓ ของข้อบังคับ และต่อมาภายหลังผู้ประกอบอุตสาหกรรมดังกล่าวมีปริมาณครอบครองสารเคมีอันตรายร้ายแรง หรือแก๊สไวไฟหรือของเหลวไวไฟเพิ่มขึ้นจากเดิมร้อยละ ๓๕ ขึ้นไป ซึ่งเป็นการเปลี่ยนแปลงที่มีนัยสำคัญที่จะต้องให้มีการตรวจประเมินภายนอกอุบัติเหตุเฉพาะที่เกี่ยวข้องกับความปลอดภัยกระบวนการผลิต หมายความว่า อุบัติเหตุที่เกี่ยวข้องกับความปลอดภัยกระบวนการผลิตของผู้ประกอบอุตสาหกรรมที่มีกระบวนการผลิตเข้าข่ายที่ต้องดำเนินการการจัดการความปลอดภัยกระบวนการผลิตและการตรวจประเมินความปลอดภัยกระบวนการผลิตตามข้อ ๒๙/๓ ของข้อบังคับ และอุบัติเหตุดังกล่าวเป็นเหตุให้เกิดไฟไหม้ระเบิดสารเคมีรั่วไหล หรืออุบัติภัยร้ายแรงอื่น จนเป็นเหตุให้มีบุคคลถึงแก่ความตายหรือบาดเจ็บจนถึงขั้นทุพพลภาพ หรือการประกอบกิจการโรงงานของผู้ประกอบอุตสาหกรรมต้องหยุดประกอบอุตสาหกรรมตั้งแต่๓๐ วันขึ้นไปตามคาสั่งของ กนอ.สารเคมีอันตรายร้ายแรง (Highly Hazardous Chemicals) หมายความว่า สารประกอบสารผสมซึ่งอยู่ในรูปของแข็ง ของเหลว หรือแก๊ส ที่มีลักษณะอย่างใดอย่างหนึ่งหรือหลายอย่างเช่น สารพิษ (Toxics) ที่ก่อมะเร็ง และทำให้เกิดการระคายเคืองอาการแพ้หรือเป็นอันตรายต่อสุขภาพอนามัย สารไวต่อการเกิดปฏิกิริยา(Reactives) และทำปฏิกิริยารุนแรงสารไวไฟ (Flammables) สารระเบิดได้ (Explosives) สารกัดกร่อน (Corrosives) ตัวออกซิไดส์ (Oxidizing Agents) เป็นต้น ตามบัญชีรายชื่อสารเคมีอันตรายร้ายแรงท้ายข้อบังคับแก๊สไวไฟ (Flammable Gases) หมายความว่า แก๊สที่อุณหภูมิ ๒๐ องศาเซลเซียสและมีความดัน ๑๐๑.๓ กิโลปาสกาล สามารถติดไฟได้เมื่อผสมกับอากาศ ๑๓ เปอร์เซ็นต์หรือต่ำกว่าโดยปริมาตรหรือมีช่วงกว้างที่สามารถติดไฟได้๑๒ เปอร์เซ็นต์ขึ้นไปเมื่อผสมกับอากาศ โดยไม่คำนึงถึงความเข้มข้นต่ำสุดของการผสมของเหลวไวไฟ (Flammable Liquids) หมายความว่าของเหลวหรือของเหลวผสมหรือของเหลวที่มีสารแขวนลอยผสมที่มีจุดวาบไฟต่ำกว่า๓๗.๘ องศาเซลเซียสหรือ ๑๐๐ องศาฟาเรนไฮต์อันตราย (Hazard) หมายความว่า สิ่งหรือสถานการณ์ที่อาจก่อให้เกิดการบาดเจ็บหรือความเจ็บป่วยจากการทำงานความเสียหายต่อชีวิต ทรัพย์สิน ตลอดจนความเสียหายต่อสภาพแวดล้อมในการทำงานหรือต่อสาธารณชนการวิเคราะห์อันตรายกระบวนการผลิต (Process Hazard Analysis : PHA) หมายความว่า กระบวนการวิเคราะห์อันตรายจากกระบวนการผลิตอุบัติการณ์ (Incident) หมายความว่า เหตุการณ์ที่ไม่พึงประสงค์ที่เกิดขึ้นแล้วและมีผลให้เกิดอุบัติเหตุหรือเหตุการณ์เกือบเกิดอุบัติเหตุอุบัติเหตุ (Accident) หมายความว่า เหตุการณ์ที่ไม่พึงประสงค์ หรือเหตุการณ์ที่อาจเกิดจากการขาดการควบคุมและเมื่อเกิดขึ้นแล้วมีผลให้เกิดการบาดเจ็บ หรือความเจ็บป่วยจากการทำงานหรือการเสียชีวิตหรือความสูญเสียต่อทรัพย์สินหรือความเสียหายต่อสภาพแวดล้อมในการทำงานหรือต่อสาธารณชนเหตุการณ์เกือบเกิดอุบัติเหตุ (Near Miss) หมายความว่า เหตุการณ์ที่ไม่พึงประสงค์และเมื่อเกิดขึ้นแล้วมีแนวโน้มที่จะก่อให้เกิดอุบัติเหตุการทบทวนความปลอดภัยก่อนการเริ่มเดินเครื่อง (Pre - Startup Safety Review : PSSR) หมายความว่า การทบทวนตรวจสอบความปลอดภัยของกิจกรรมต่างๆ สำหรับงานก่อสร้าง การติดตั้งอุปกรณ์ใหม่ การดัดแปลงกระบวนการผลิต การเปลี่ยนแปลงกระบวนการผลิตการบำรุงรักษาครั้งใหญ่ก่อนนำสารเคมีอันตรายร้ายแรงเข้าสู่กระบวนการผลิต รวมถึงก่อนนำอุปกรณ์เข้าใช้งานหรือเดินเครื่องผู้รับเหมา (Contractors) หมายความว่า ผู้รับเหมาขั้นต้นและผู้รับเหมาช่วงตามที่กำหนดไว้ในนิยามมาตรา๕ แห่งพระราชบัญญัติคุ้มครองแรงงาน พ.ศ. ๒๕๔๑งานที่ไม่ใช่งานประจำ (Non - routine Work) หมายความว่า งานที่นอกเหนือจากงานปกติงานที่ยังไม่เคยมีมาตรฐานการปฏิบัติงาน(Standard Operating Procedures) งานที่ไม่ได้ปฏิบัติบ่อย งานที่มีวิธีปฏิบัติแตกต่างจากที่แสดงไว้ในขั้นตอนการปฏิบัติงานงานที่ไม่เคยปฏิบัติมาก่อน รวมถึงงานประจำแต่มีความเสี่ยงที่จะเกิดอันตรายสูงการตรวจประเมิน (Audit) หมายความว่า การตรวจสอบการปฏิบัติตามมาตรฐานการจัดการความปลอดภัยกระบวนการผลิตที่เป็นระบบอย่างเป็นอิสระโดยการจัดทำเป็นเอกสารเพื่อให้ได้หลักฐานการตรวจประเมิน และประเมินว่าเป็นไปตามเกณฑ์การตรวจประเมินการปฏิบัติตามข้อกำหนด(Compliance Audits)การตรวจประเมินภายใน (Internal Audit) หมายความว่าการดำเนินการตรวจประเมินโดยคณะผู้ตรวจประเมินภายในของสถานประกอบการเอง เพื่อทบทวนระบบความปลอดภัยและการจัดการว่าองค์กรได้ดำเนินการเป็นไปตามมาตรฐานการจัดการความปลอดภัยกระบวนการผลิต ทั้งนี้ ผู้ตรวจประเมินภายใน ไม่ควรเป็นผู้รับผิดชอบในกิจกรรมที่ได้รับมอบหมายให้ไปตรวจประเมินการตรวจประเมินภายนอก (External Audit) หมายความว่าการดำเนินการตรวจประเมินโดยคณะผู้ตรวจประเมินที่ขึ้นทะเบียนกับ กนอ. และได้รับการมอบหมายจาก กนอ. ให้ตรวจประเมินเป็นกรณีไปเกณฑ์การตรวจประเมิน (Audit Criteria) หมายความว่าบรรทัดฐานที่ใช้ในการพิจารณาซึ่งอาจจะเป็นนโยบาย ขั้นตอนการดาเนินงาน หรือข้อกำหนดต่างๆ ทั้งนี้ เกณฑ์การตรวจประเมินดังกล่าวจะนำมาใช้อ้างอิงโดยเทียบเคียงกับมาตรฐานการจัดการความปลอดภัยกระบวนการผลิตคณะผู้ตรวจประเมิน (Audit Team) หมายความว่า คณะบุคคลที่ดำเนินการตรวจประเมินการปฏิบัติตามมาตรฐานการจัดการความปลอดภัยกระบวนการผลิตและการตรวจประเมินความปลอดภัยกระบวนการผลิตของแต่ละสถานประกอบการในนิคมอุตสาหกรรมโปรแกรมการตรวจประเมิน (Audit Program) หมายความว่า การวางแผนสำหรับการตรวจประเมินหนึ่งครั้งหรือหลายครั้งที่มีการกำหนดไว้สำหรับช่วงเวลาหนึ่งและมีการควบคุมเพื่อให้ได้ตามวัตถุประสงค์ที่ระบุไว้ ซึ่งประกอบด้วยกิจกรรมต่าง ๆ ที่จำเป็นสำหรับการวางแผนการจัดการและการดำเนินการตรวจประเมินขอบเขตการตรวจประเมิน (Audit Scope) หมายความว่า ขอบเขตและกรอบของการตรวจประเมินในช่วงเวลาที่กำหนดโดยมีรายละเอียดที่ครอบคลุมถึงสถานที่ตั้งของหน่วยงานย่อยภายในสถานประกอบการนั้น ตลอดจนกิจกรรมและกระบวนการต่าง ๆ ที่เกี่ยวข้องหลักฐานการตรวจประเมิน (Audit Evidence) หมายความว่า บันทึก ถ้อยคำหรือข้อมูลข่าวสารอื่น ๆ ทั้งเชิงคุณภาพและเชิงปริมาณซึ่งเกี่ยวข้องกับเกณฑ์การตรวจประเมินและสามารถทวนสอบได้สิ่งที่พบจากการตรวจประเมิน (Audit Findings) หมายความว่าผลของการตรวจประเมินตามหลักฐานการตรวจประเมินที่รวบรวมได้ โดยเทียบกับเกณฑ์การตรวจประเมินซึ่งสามารถชี้บ่งได้ทั้งความสอดคล้องและความไม่สอดคล้องกับเกณฑ์การตรวจประเมินหรือโอกาสสำหรับการปรับปรุงข้อเสนอแนะ (Recommendations) หมายความว่า ข้อเสนอแนะของคณะผู้ตรวจประเมินที่มีต่อผู้ประกอบอุตสาหกรรมเพื่อให้ดำเนินการพัฒนาปรับปรุงข้อบกพร่องหลัก (Major Non - Conformity) หมายความว่า การไม่มีเอกสารในการดำเนินงานเกี่ยวกับการจัดการความปลอดภัยในกระบวนการผลิตหรือไม่มีหลักฐานการปฏิบัติจริงตามที่กำหนดไว้ในข้อใดข้อหนึ่งของข้อบังคับ หรือไม่ได้ปฏิบัติตามนัยสำคัญตามข้อบังคับข้อบกพร่องย่อย (Minor Non - Conformity) หมายความว่า ความไม่สอดคล้องของเอกสารขณะที่ปฏิบัติจริงหรือความไม่สอดคล้องหรือความคลาดเคลื่อนในเชิงปฏิบัติโอกาสสำหรับการปรับปรุง (Opportunity for Improvements) หมายความว่า ข้อแนะนำของคณะผู้ตรวจประเมินที่มีต่อผู้ประกอบอุตสาหกรรมเพื่อพิจารณาพัฒนาปรับปรุงระบบตามมาตรฐานการจัดการความปลอดภัยกระบวนการผลิตให้มีประสิทธิภาพและประสิทธิผลยิ่งขึ้นและให้อยู่ในดุลยพินิจของผู้ประกอบอุตสาหกรรมผลสรุปของการตรวจประเมิน (Audit Conclusion) หมายความว่าผลของการตรวจประเมินโดยคณะผู้ตรวจประเมิน ซึ่งพิจารณาจากวัตถุประสงค์ของการตรวจประเมินและสิ่งที่พบจากการตรวจประเมินทั้งหมดข้อ ๔ ผู้ขอให้มีการตรวจประเมินต้องเป็นผู้ประกอบอุตสาหกรรมในนิคมอุตสาหกรรมตามข้อ๒๙/๓ ของข้อบังคับหมวด ๑วัตถุประสงค์และประเภทของการตรวจประเมิน ข้อ ๕ วัตถุประสงค์ของการตรวจประเมินตามประกาศนี้(๑) เพื่อเป็นการตรวจประเมินระบบการจัดการความปลอดภัยกระบวนการผลิตของผู้ประกอบอุตสาหกรรมตามที่กำหนดไว้ในข้อบังคับและ(๒) เพื่อป้องกันอุบัติภัยร้ายแรง หรือลดระดับความรุนแรง และลดความสูญเสียที่อาจเกิดขึ้นต่อชีวิตสุขภาพ ทรัพย์สินของบุคลากรและสิ่งแวดล้อมภายในนิคมอุตสาหกรรม ตลอดจนชุมชนใกล้เคียงการตรวจประเมินตามวรรคหนึ่งเพื่อให้ได้รายงานการตรวจประเมินทั้งเชิงคุณภาพและเชิงปริมาณที่เป็นมาตรฐานตามเกณฑ์การตรวจประเมินและถือเป็นการสนับสนุนการจัดการนโยบายความปลอดภัยกระบวนการผลิตและควบคุมการนำนโยบายไปใช้ข้อ ๖ ประเภทของการตรวจประเมินให้เป็นไปตามที่กำหนดไว้ในข้อ๒๙/๔ และข้อ ๒๙/๔๖ ของข้อบังคับดังนี้(๑) การตรวจประเมินภายใน โดยคณะผู้ตรวจประเมินภายในที่มีคุณสมบัติตามประกาศที่กนอ. กำหนด กรณีที่ผู้ประกอบอุตสาหกรรมไม่สามารถหาผู้ที่มีคุณสมบัติตามที่กนอ. กำหนดไว้ได้ให้ผู้ประกอบอุตสาหกรรมนั้นสามารถขอความร่วมมือจากคณะผู้ตรวจประเมินของสถานประกอบการอื่นหรือหน่วยงานอื่นที่เกี่ยวข้อง ซึ่งมีคุณสมบัติตามประกาศที่กนอ. กำหนดมาเป็นผู้ร่วมตรวจประเมินก็ได้(๒) การตรวจประเมินภายนอก โดยคณะผู้ตรวจประเมินภายนอกที่มีคุณสมบัติตามประกาศที่กนอ. กำหนด และขึ้นทะเบียนกับ กนอ.หมวด ๒การตรวจประเมินภายใน ข้อ ๗ การตรวจประเมินภายใน ให้ผู้ประกอบอุตสาหกรรมเป็นผู้แต่งตั้งคณะผู้ตรวจประเมินภายในข้อ ๘ กรณีตามข้อ ๗ การตรวจประเมินภายในให้ดำเนินการดังต่อไปนี้(๑) หัวหน้าคณะผู้ตรวจประเมินภายในต้องจัดส่งรายละเอียดข้อมูลเช่นวัตถุประสงค์ของการตรวจประเมินภายใน รายละเอียดของโปรแกรมการตรวจประเมินภายใน ขอบเขตการตรวจประเมินภายในหน่วยงานที่จะตรวจประเมินภายในเกณฑ์การตรวจประเมินภายในเป็นต้น ก่อนที่จะดำเนินการตรวจประเมินภายใน(๒) การประเมินผลการตรวจประเมินภายในควรระบุและเปรียบเทียบสิ่งที่พบจากการตรวจประเมินภายในและหลักฐานการตรวจประเมินภายในที่สามารถทวนสอบได้กับเกณฑ์การตรวจประเมินภายในเพื่อแสดงความสอดคล้องหรือความไม่สอดคล้องกับเกณฑ์การตรวจประเมินภายใน(๓) ให้หัวหน้าคณะผู้ตรวจประเมินภายในสรุปผลการตรวจประเมินภายในแก่หน่วยงานที่ได้รับการตรวจประเมินดังนี้(๓.๑) สิ่งที่สอดคล้องและสิ่งที่ไม่สอดคล้องตามเกณฑ์การตรวจประเมินภายใน(๓.๒) ข้อเสนอแนะให้หน่วยงานที่ได้รับการตรวจประเมินจัดทำแผนปฏิบัติการแก้ไขเพื่อให้สอดคล้องตามเกณฑ์การตรวจประเมินภายในและข้อบังคับ(๓.๓) โอกาสสำหรับการปรับปรุงเพื่อพัฒนาระบบให้มีประสิทธิภาพและประสิทธิผลยิ่งขึ้นข้อ ๙ กรณีการตรวจประเมินภายในตามข้อ ๘ เสร็จสิ้นแล้วให้ดำเนินการ ดังต่อไปนี้(๑) คณะผู้ตรวจประเมินภายในต้องจัดทำรายงานการตรวจประเมินภายใน ซึ่งมีเนื้อหาตามข้อเท็จจริงมีความชัดเจน ระบุสิ่งที่พบจากการตรวจประเมินภายในและหลักฐานการตรวจประเมินภายในทั้งที่สอดคล้องและที่ไม่สอดคล้องตามเกณฑ์การตรวจประเมินภายในรวมทั้งข้อเสนอแนะหรือโอกาสสำหรับการปรับปรุง (ถ้ามี) และผลสรุปของการตรวจประเมินภายใน(๒) การรับรองและจัดส่งรายงานการตรวจประเมินภายใน(๒.๑) กรณีข้อบกพร่องหลัก (Major Non - Conformity) ซึ่งระบุถึงความไม่สอดคล้องกับการปฏิบัติตามข้อบังคับอย่างมีนัยสำคัญให้หน่วยงานที่ได้รับการตรวจประเมินจัดทำแผนปฏิบัติการแก้ไขอย่างเหมาะสมเพื่อให้สอดคล้องตามเกณฑ์การตรวจประเมินภายในและต้องมีการแก้ไขในสิ่งที่ปฏิบัติไม่ครบถ้วนหรือไม่มีการปฏิบัติดังกล่าวภายในระยะเวลาตามที่ได้ตกลงไว้กับคณะผู้ตรวจประเมินภายในเพื่อไม่ให้เกิดความไม่สอดคล้องซ้ำอีกทั้งนี้ คณะผู้ตรวจประเมินภายในต้องตรวจติดตามผลการปฏิบัติตามแผนปฏิบัติการแก้ไขนั้นด้วย(๒.๒) กรณีข้อบกพร่องย่อย (Minor Non - Conformity) ซึ่งระบุถึงความไม่สอดคล้องกับการปฏิบัติตามข้อบังคับอย่างไม่มีนัยสำคัญให้หน่วยงานที่ได้รับการตรวจประเมินจัดทำแผนปฏิบัติการแก้ไขอย่างเหมาะสมเพื่อให้สอดคล้องตามเกณฑ์การตรวจประเมินภายในและต้องมีการแก้ไขภายในระยะเวลาตามที่ได้ตกลงไว้กับคณะผู้ตรวจประเมินภายในเพื่อไม่ให้เกิดความไม่สอดคล้องซ้ำอีก ทั้งนี้ คณะผู้ตรวจประเมินภายในต้องตรวจติดตามผลการปฏิบัติตามแผนปฏิบัติการแก้ไขนั้นด้วย(๒.๓) ให้ผู้ประกอบอุตสาหกรรมเก็บรายงานการตรวจประเมินภายในที่บันทึกส่วนที่บกพร่องที่ได้รับการแก้ไขแล้วไว้เป็นหลักฐานที่สถานประกอบการอย่างน้อย๓ ปีตามข้อ ๒๙/๔๖ (๑) ของข้อบังคับหมวด ๓การตรวจประเมินภายนอก ข้อ ๑๐ ผู้ประกอบอุตสาหกรรมสามารถยื่นขอรับการตรวจประเมินภายนอกกับกนอ. ได้ในกรณีดังต่อไปนี้(๑) กรณีการยื่นขอต่ออายุใบอนุญาต ผู้ประกอบอุตสาหกรรมต้องยื่นคำขอรับการตรวจประเมินภายนอกต่อกนอ. ตามแบบที่ กนอ. กำหนด ภายใน ๖ เดือนก่อนวันที่ใบอนุญาตสิ้นผล(๒) กรณีการขอขยายกำลังการผลิตที่กระบวนการผลิตเกี่ยวข้องกับความปลอดภัยกระบวนการผลิต(๒.๑) เมื่อผู้ประกอบอุตสาหกรรมก่อสร้างอาคารโรงงานและติดตั้งเครื่องจักรส่วนขยายแล้วเสร็จให้ผู้ประกอบอุตสาหกรรมมีหนังสือแจ้งการทดลองเครื่องจักร (Commissioning) พร้อมทั้งยื่นคำขอรับการตรวจประเมินภายนอกต่อ กนอ. ตามแบบที่กนอ. กำหนดโดยเร็ว แต่ต้องไม่เกิน ๖๐ วันก่อนวันที่ผู้ประกอบอุตสาหกรรมจะยื่นคำขอแจ้งเริ่มประกอบอุตสาหกรรม(๒.๒) กรณีผู้ประกอบอุตสาหกรรมที่ประสงค์ขอแก้ไขการประกอบกิจการให้ยื่นคำขอรับการตรวจประเมินภายนอกต่อ กนอ. ตามแบบที่ กนอ. กำหนดภายใน ๖ เดือนก่อนที่จะยื่นคำขอทั่วไป(๓) กรณีเกิดอุบัติเหตุเฉพาะที่เกี่ยวข้องกับความปลอดภัยกระบวนการผลิต(๓.๑) เมื่อเกิดอุบัติเหตุเฉพาะที่เกี่ยวข้องกับความปลอดภัยกระบวนการผลิตและ กนอ.มีคำสั่งให้ผู้ประกอบอุตสาหกรรมหยุดประกอบกิจการบางส่วนหรือทั้งหมดที่เกี่ยวข้องกับความปลอดภัยกระบวนการผลิตและในส่วนอื่น ๆ ที่เกี่ยวข้องตามความในมาตรา ๓๙ วรรคหนึ่งแห่งพระราชบัญญัติโรงงานพ.ศ. ๒๕๓๕(๓.๒) กรณีตาม (๓.๑) ผู้ประกอบอุตสาหกรรมได้ดำเนินการปรับปรุง แก้ไขหรือปฏิบัติให้ถูกต้องแล้วและหากประสงค์จะประกอบอุตสาหกรรมต่อไป ให้ผู้ประกอบอุตสาหกรรมยื่นคำขอรับการตรวจประเมินภายนอกตามแบบที่กนอ. กำหนดโดยเร็ว ทั้งนี้ ผู้ประกอบอุตสาหกรรมต้องมีหนังสือแจ้งต่อกนอ. และจัดส่งเอกสารหลักฐานต่าง ๆ ที่ได้มีการปรับปรุง แก้ไขหรือปฏิบัติให้ถูกต้องดังกล่าวพร้อมทั้งรายงานการตรวจประเมินภายนอกเพื่อพิจารณาตรวจสอบและเมื่อมีคำสั่งหรืออนุญาตให้ประกอบอุตสาหกรรมได้แล้ว ผู้ประกอบอุตสาหกรรมจึงจะดำเนินการต่อไปได้(๔) ให้ผู้ประกอบอุตสาหกรรมยื่นคำขอรับการตรวจประเมินภายนอกต่อกนอ. ทุก ๆ ๓ ปี ตามแบบที่ กนอ.กำหนด ทั้งนี้ จะต้องดำเนินการภายใน ๖เดือนก่อนวันสุดท้ายของการตรวจประเมินภายนอกครั้งล่าสุดตาม (๑) หรือ (๒) หรือ (๓) แล้วแต่กรณีข้อ ๑๑ กรณีการตรวจประเมินภายนอกตามข้อ ๑๐ ให้ผู้ประกอบอุตสาหกรรมเป็นผู้คัดเลือกคณะผู้ตรวจประเมินภายนอกตามบัญชีรายชื่อที่ขึ้นทะเบียนกับกนอ. ซึ่งจะต้องมีคุณสมบัติและเงื่อนไขตามประกาศที่ กนอ.กำหนดข้อ ๑๒ การดำเนินการคัดเลือกคณะผู้ตรวจประเมินภายนอกตามข้อ๑๑ มีดังต่อไปนี้(๑) กรณีผู้ประกอบอุตสาหกรรมที่ประสงค์จะตรวจประเมินภายนอกตามข้อ ๑๐ (๑) หรือ (๒) หรือ (๓) ได้คัดเลือกคณะผู้ตรวจประเมินภายนอกพร้อมทั้งผู้ตรวจประเมินภายนอกฝึกหัด (ถ้ามี) เพื่อเข้าร่วมสังเกตการณ์แล้ว ให้ผู้ประกอบอุตสาหกรรมแจ้งรายชื่อคณะผู้ตรวจประเมินภายนอกพร้อมทั้งผู้ตรวจประเมินภายนอกฝึกหัดดังกล่าว ให้ กนอ. พิจารณา(๒) เมื่อ กนอ. ได้รับแจ้งตาม (๑) แล้ว ให้ กนอ. พิจารณารายชื่อหัวหน้าคณะผู้ตรวจประเมินภายนอกคณะผู้ตรวจประเมินภายนอก หรือผู้ตรวจประเมินภายนอกฝึกหัด (ถ้ามี) พร้อมทั้ง กนอ. แจ้งรายชื่อพนักงานของ กนอ. ที่เข้าร่วมสังเกตการณ์ (ถ้ามี) ตลอดจนรับทราบโปรแกรมการตรวจประเมินภายนอกที่เสนอจากผู้ประกอบอุตสาหกรรมให้แล้วเสร็จภายใน๑๕ วันทำการนับจากวันที่ได้รับแบบลงทะเบียนการขอรับการตรวจประเมินภายนอกจากผู้ประกอบอุตสาหกรรม(๓) กรณีที่ กนอ. ไม่เห็นชอบกับรายชื่อตาม(๒) ให้ กนอ. ชี้แจงเหตุผลและแจ้งให้ผู้ประกอบอุตสาหกรรมทราบและดำเนินการจัดส่งรายชื่อคณะผู้ตรวจประเมินภายนอกใหม่ทั้งนี้ จนกว่าจะได้รับความเห็นชอบจากกนอ.(๔) กรณีที่ผู้ประกอบอุตสาหกรรมประสงค์จะเปลี่ยนแปลงรายชื่อคณะผู้ตรวจประเมินภายนอกหรือวันและเวลาของการตรวจประเมินภายนอกให้ผู้ประกอบอุตสาหกรรมนั้น แจ้งเหตุผลความจำเป็นต่อ กนอ. เพื่อพิจารณา ทั้งนี้ ตามแบบที่ กนอ. กำหนดข้อ ๑๓ กรณีที่ กนอ. เห็นชอบกับการคัดเลือกคณะผู้ตรวจประเมินภายนอกตามข้อ๑๒ แล้ว ให้ดำเนินการดังต่อไปนี้ ก่อนที่จะมีการตรวจประเมินภายนอก(๑) ผู้ประกอบอุตสาหกรรมต้องจัดส่งเอกสารเบื้องต้น (ถ้ามี) ให้แก่คณะผู้ตรวจประเมินภายนอกดังนี้(๑.๑) ข้อมูลบริษัท(๑.๒) นโยบายความปลอดภัย ข้อกำหนด กฎ และระเบียบที่เกี่ยวข้องกับความปลอดภัย(๑.๓) ข้อมูลชนิด และปริมาณสารเคมีอันตรายร้ายแรง และ/หรือของเหลวไวไฟ และ/หรือแก๊สไวไฟ(๑.๔) แผนผังที่ตั้งอุปกรณ์ เครื่องจักร และอาคารทั้งหมด(๑.๕) ข้อมูลความปลอดภัยกระบวนการผลิต เช่น แผนภาพการไหลหรือแผนภาพการไหลกระบวนการผลิตอย่างง่าย คำอธิบายแสดงขั้นตอนการผลิต และอุปกรณ์วิกฤตในกระบวนการผลิต(Critical Process Equipment)(๑.๖) ตัวอย่างรายงานการวิเคราะห์อันตรายกระบวนการผลิตการปฏิบัติการแก้ไขตามมาตรการต่าง ๆ ที่จำเป็นในการป้องกันและลดผลกระทบของอันตรายกระบวนการผลิตต่างๆ(๑.๗) ตัวอย่างขั้นตอนการปฏิบัติงาน(๑.๘) ตัวอย่างบันทึกการฝึกอบรม(๑.๙) ตัวอย่างข้อมูลการจัดการความปลอดภัยผู้รับเหมา(๑.๑๐) ตัวอย่างเอกสารการทบทวนความปลอดภัยก่อนการเริ่มเดินเครื่อง(๑.๑๑) ตัวอย่างรายงานการตรวจสอบและการทดสอบความพร้อมใช้ของอุปกรณ์วิกฤตในกระบวนการผลิต(๑.๑๒) ตัวอย่างใบอนุญาตการทางานที่อาจทำให้เกิดความร้อนและประกายไฟและตัวอย่างใบอนุญาตการทำงานที่เป็นงานที่ไม่ใช่งานประจำ(๑.๑๓) รายการการเปลี่ยนแปลงของอุปกรณ์และเครื่องจักรที่มีนัยสำคัญในรอบ๓ ปีและตัวอย่างเอกสารแสดงการจัดการการเปลี่ยนแปลง(๑.๑๔) คู่มือการเตรียมความพร้อมและการตอบโต้ภาวะฉุกเฉิน(๑.๑๕) รายงานอุบัติการณ์ที่เกี่ยวข้องกับความปลอดภัยกระบวนการผลิตในรอบ๕ ปี และรายงานการสอบสวนอุบัติการณ์(๑.๑๖) รายงานการตรวจประเมินการปฏิบัติตามข้อกำหนดเช่น การตรวจประเมินการจัดการความปลอดภัยกระบวนการผลิตทั้งการตรวจประเมินภายในและการตรวจประเมินภายนอก(๑.๑๗) ผลการตรวจติดตามการปฏิบัติตามแผนปฏิบัติการแก้ไขสำหรับการตรวจประเมินภายในและแผนปฏิบัติการแก้ไขพร้อมทั้งหลักฐานการปฏิบัติการแก้ไขในรอบการตรวจประเมินภายนอกที่ผ่านมา(๑.๑๘) เอกสารเพิ่มเติมที่จำเป็นต่อการตรวจประเมินภายนอก(๒) กรณีจำเป็น คณะผู้ตรวจประเมินภายนอกอาจให้ผู้ประกอบอุตสาหกรรมจัดส่งเอกสารที่เกี่ยวข้องเพิ่มเติมก่อนที่จะดำเนินการการตรวจประเมินภายนอก(๓) ก่อนการตรวจประเมินภายนอก คณะผู้ตรวจประเมินภายนอกต้องจัดส่งรายละเอียดข้อมูลดังนี้ให้ผู้ประกอบอุตสาหกรรมทราบล่วงหน้า(๓.๑) วัตถุประสงค์การตรวจประเมินตามข้อ ๕(๓.๒) โปรแกรมการตรวจประเมินภายนอก ซึ่งประกอบด้วยกิจกรรมต่างๆ ที่จำเป็นสำหรับการวางแผน การจัดการ และการดำเนินการตรวจประเมินภายนอก(๓.๓) ขอบเขตการตรวจประเมินภายนอกซึ่งครอบคลุมเนื้อหาและขอบเขตการตรวจประเมินภายนอก เช่น สถานที่ หน่วยงาน กิจกรรม กระบวนการที่รับการตรวจประเมินภายนอกและผู้รับผิดชอบในกิจกรรมต่างๆ เป็นต้น รวมทั้งระยะเวลาในการตรวจประเมินภายนอก(๓.๔) เกณฑ์การตรวจประเมินภายนอกที่ใช้เป็นข้ออ้างอิงในการประเมินความสอดคล้องและความไม่สอดคล้องตามที่กำหนดไว้ในข้อบังคับ(๔) ให้คณะผู้ตรวจประเมินภายนอกจัดประชุมร่วมกันเพื่อพิจารณาทบทวนเอกสารเบื้องต้นที่ได้รับจากผู้ประกอบอุตสาหกรรมตาม(๑) และ (๒) (ถ้ามี) ทั้งนี้ เพื่อให้สอดคล้องกับโปรแกรมการตรวจประเมินภายนอกตาม(๓.๒) และขอบเขตการตรวจประเมินภายนอกตาม(๓.๓) รวมทั้งจัดเตรียมเอกสารที่จำเป็นเพื่อใช้สำหรับการอ้างอิงตลอดจนเอกสารสำหรับการบันทึกผลการตรวจประเมินและอาจรวมถึง(๔.๑) แบบรายการตรวจสอบการตรวจประเมิน (Checklists)(๔.๒) แบบฟอร์มการบันทึกข้อมูลต่าง ๆ เช่น หลักฐานแสดงสิ่งที่พบจากการตรวจประเมินรายงานการประชุมเอกสารที่จำเป็นเพื่อใช้สำหรับการอ้างอิง รวมถึงบันทึกที่สำคัญจากการปฏิบัติงานข้อ ๑๔ การตรวจประเมินภายนอก ให้ดำเนินการตามหลักเกณฑ์และวิธีการ ดังต่อไปนี้(๑) จัดให้มีการประชุมร่วมกันระหว่างคณะผู้ตรวจประเมินภายนอก ผู้บริหารและพนักงานที่เกี่ยวข้องของผู้ประกอบอุตสาหกรรมก่อนการตรวจประเมินภายนอกดังนี้(๑.๑) แจ้งวัตถุประสงค์ตามข้อ ๕ รวมถึงรายละเอียดของโปรแกรมการตรวจประเมินภายนอกขอบเขตการตรวจประเมินภายนอก และหน่วยงานที่จะตรวจประเมินภายนอก เช่น ฝ่ายวิศวกรรมกระบวนการผลิต(Process Engineering) ฝ่ายผลิต (Production) ฝ่ายบำรุงรักษา (Maintenance) ฝ่ายวิศวกรรม (Engineering) ฝ่ายความปลอดภัย อาชีวอนามัย และสิ่งแวดล้อม (Safety, Health and Environment) เป็นต้น(๑.๒) แจ้งเกณฑ์การตรวจประเมินภายนอก(๑.๓) แนะนำคณะผู้ตรวจประเมินภายนอก แจ้งวิธีการและกิจกรรมการตรวจประเมินภายนอกได้แก่ การตรวจเอกสาร การตรวจสอบพื้นที่ปฏิบัติงาน การตรวจสอบการปฏิบัติงานในพื้นที่และการสัมภาษณ์พนักงานที่เกี่ยวข้อง(๑.๔) แจ้งจรรยาบรรณ การรักษาความลับของการตรวจประเมินภายนอกสิทธิและความรับผิดชอบของคณะผู้ตรวจประเมินภายนอก(๑.๕) วิธีการติดต่อสื่อสาร(๑.๖) ให้โอกาสผู้ประกอบอุตสาหกรรมซักถาม(๒) กรณีการเก็บรวบรวมข้อมูลการตรวจประเมินภายนอกและการทวนสอบให้คณะผู้ตรวจประเมินภายนอกใช้วิธีการตรวจประเมินตามหลักฐานเชิงประจักษ์ดังนี้(๒.๑) การตรวจสอบเอกสาร และหลักฐานการบันทึกต่าง ๆ ที่เกี่ยวข้อง(๒.๒) การตรวจสอบพื้นที่ปฏิบัติงาน และการตรวจสอบการปฏิบัติงานในพื้นที่ ทั้งนี้ หากผู้ตรวจประเมินภายนอกประสงค์จะได้รูปถ่ายเพื่อใช้เป็นหลักฐานในการตรวจประเมินภายนอกให้แจ้งผู้ประกอบอุตสาหกรรมเพื่อดำเนินการก็ได้ตามกฎระเบียบของผู้ประกอบอุตสาหกรรมนั้น(๒.๓) การเก็บรวบรวมข้อมูลจากพื้นที่ปฏิบัติงานและการสัมภาษณ์พนักงานและผู้ที่เกี่ยวข้องคณะผู้ตรวจประเมินภายนอกควรพิจารณาจำนวนข้อมูลที่เหมาะสมและเชื่อถือได้และต้องบันทึกไว้เป็นหลักฐานที่เป็นลายลักษณ์อักษร(๓) การประเมินผลการตรวจประเมินภายนอกจะต้องเปรียบเทียบสิ่งที่พบจากการตรวจประเมินภายนอกและหลักฐานการตรวจประเมินภายนอกที่สามารถทวนสอบได้กับเกณฑ์การตรวจประเมินภายนอก เพื่อแสดงความสอดคล้องหรือความไม่สอดคล้องกับเกณฑ์การตรวจประเมินภายนอกโดยคณะผู้ตรวจประเมินภายนอกต้องปฏิบัติดังนี้(๓.๑) ทบทวนสิ่งที่พบจากการตรวจประเมินภายนอก และหลักฐานการตรวจประเมินภายนอกที่สามารถทวนสอบได้ทุกขั้นตอนในระหว่างการตรวจประเมินภายนอก(๓.๒) บันทึกสิ่งที่สอดคล้องตามเกณฑ์การตรวจประเมินภายนอกโดยระบุสถานที่ หน่วยงานกระบวนการที่รับการตรวจประเมินภายนอก หรือการสัมภาษณ์พนักงาน(๓.๓) บันทึกสิ่งที่ไม่สอดคล้องตามเกณฑ์การตรวจประเมินภายนอกโดยระบุสถานที่หน่วยงาน กระบวนการที่รับการตรวจประเมินภายนอก หรือการสัมภาษณ์พนักงานพร้อมหลักฐานสนับสนุน และอาจจัดระดับความสำคัญของสิ่งที่ไม่สอดคล้องตามเกณฑ์การตรวจประเมินภายนอกเพื่อให้ผู้ประกอบอุตสาหกรรมดำเนินการแก้ไขตามระดับความสำคัญ(๔) การเตรียมผลสรุปการตรวจประเมินภายนอกระหว่างคณะผู้ตรวจประเมินภายนอก มีดังนี้(๔.๑) ให้มีการประชุมร่วมกันระหว่างหัวหน้าคณะผู้ตรวจประเมินภายนอกและคณะผู้ตรวจประเมินภายนอกเพื่อให้มีการดำเนินการดังนี้(๔.๑.๑) ทบทวนสิ่งที่พบจากการตรวจประเมินภายนอกหลักฐานการตรวจประเมินภายนอกที่สามารถทวนสอบได้ และข้อมูลอื่น ๆ ที่รวบรวมได้ระหว่างการตรวจประเมินภายนอกเปรียบเทียบกับเกณฑ์การตรวจประเมินภายนอก(๔.๑.๒) ตกลงผลสรุปของการตรวจประเมินภายนอกแต่ละข้อกำหนดอย่างรอบคอบ(๔.๒) ผลสรุปของการตรวจประเมินภายนอก(๔.๒.๑) สิ่งที่สอดคล้องและสิ่งที่ไม่สอดคล้องตามเกณฑ์การตรวจประเมินภายนอก(๔.๒.๒) ข้อเสนอแนะเพื่อให้ผู้ประกอบอุตสาหกรรมจัดทำแผนปฏิบัติการแก้ไขให้สอดคล้องตามเกณฑ์การตรวจประเมินภายนอกและตามข้อบังคับ(๔.๒.๓) โอกาสสำหรับการปรับปรุงเพื่อพัฒนาระบบให้มีประสิทธิภาพและประสิทธิผลยิ่งขึ้น(๕) การประชุมสรุปผลการตรวจประเมินภายนอกร่วมกับผู้บริหารและพนักงานที่เกี่ยวข้องของผู้ประกอบอุตสาหกรรมมีดังนี้ให้คณะผู้ตรวจประเมินภายนอกสรุปผลการตรวจประเมินภายนอกตามสิ่งที่พบจากการตรวจประเมินภายนอกและหลักฐานการตรวจประเมินภายนอกที่สามารถทวนสอบได้ แจ้งสิ่งที่สอดคล้องและสิ่งที่ไม่สอดคล้องตามเกณฑ์การตรวจประเมินภายนอกทบทวนกับพนักงานที่เกี่ยวข้องของผู้ประกอบอุตสาหกรรมเพื่อยอมรับร่วมกันว่าสิ่งที่พบจากการตรวจประเมินภายนอกและหลักฐานการตรวจประเมินภายนอกมีความถูกต้อง สมบูรณ์และยืนยันว่าพนักงานที่เกี่ยวข้องของผู้ประกอบอุตสาหกรรมเข้าใจสิ่งที่ไม่สอดคล้องตามเกณฑ์การตรวจประเมินภายนอกตลอดจนกำหนดแผนปฏิบัติการแก้ไขเพื่อให้เป็นไปตามข้อบังคับการประชุมดังกล่าวให้คณะผู้ตรวจประเมินภายนอกเป็นผู้จัดทำบันทึกรายงานสรุปผลการตรวจประเมินภายนอกเบื้องต้นและรายชื่อผู้เข้าประชุม รวมทั้งรายชื่อพนักงานของ กนอ.ที่เข้าร่วมสังเกตการณ์(ถ้ามี) หรือผู้ตรวจประเมินภายนอกฝึกหัด(ถ้ามี) โดยคณะผู้ตรวจประเมินภายนอกและผู้แทนของผู้ประกอบอุตสาหกรรมต้องลงนามรับทราบข้อ ๑๕ กรณีการตรวจประเมินภายนอกตามข้อ ๑๔ เสร็จสิ้นแล้วให้ดำเนินการ ดังต่อไปนี้(๑) ให้คณะผู้ตรวจประเมินภายนอกมีหน้าที่รับผิดชอบการจัดทำรายงานการตรวจประเมินภายนอกซึ่งประกอบด้วย(๑.๑) หน้าปกของรายงานการตรวจประเมินภายนอกที่ต้องลงนามรับรองโดยคณะผู้ตรวจประเมินภายนอกและผู้แทนของผู้ประกอบอุตสาหกรรม(๑.๒) วัตถุประสงค์ของการตรวจประเมินภายนอก(๑.๓) โปรแกรมการตรวจประเมินภายนอก(๑.๔) รายชื่อคณะผู้ตรวจประเมินภายนอก และข้อกำหนดที่รับผิดชอบในการตรวจประเมินภายนอก(๑.๕) รายชื่อพนักงานของ กนอ. ที่เข้าร่วมสังเกตการณ์(ถ้ามี) หรือผู้ตรวจประเมินภายนอกฝึกหัด(ถ้ามี)(๑.๖) ขอบเขตการตรวจประเมินภายนอก หน่วยงาน กระบวนการ หรือพื้นที่ที่รับการตรวจประเมินภายนอกและระยะเวลาการตรวจประเมินภายนอก(๑.๗) เกณฑ์การตรวจประเมินภายนอก และเกณฑ์การพิจารณารับรองผลการตรวจประเมินภายนอก(๑.๘) บทสรุปย่อรายงานการตรวจประเมินภายนอก และผลสรุปการตรวจประเมินภายนอกของแต่ละข้อกำหนด(๑.๙) รายละเอียดของสิ่งที่พบจากการตรวจประเมินภายนอก และหลักฐานการตรวจประเมินภายนอกที่สามารถทวนสอบได้ของแต่ละข้อกำหนดทั้งสิ่งที่สอดคล้องและสิ่งที่ไม่สอดคล้องตามเกณฑ์การตรวจประเมินภายนอก(๑.๑๐) ข้อเสนอแนะหรือโอกาสสำหรับการปรับปรุง ผลสรุปของการตรวจประเมินภายนอก(๑.๑๑) อุปสรรคที่พบ ซึ่งอาจทำให้ความเชื่อมั่นของผลการตรวจประเมินภายนอกลดลง(ถ้ามี) เช่น ไม่สามารถตรวจประเมินได้ครอบคลุมทุกสายการผลิตไม่มีการทำงานของผู้รับเหมาในพื้นที่ปฏิบัติงานระหว่างการตรวจประเมิน พร้อมระบุเหตุผลเป็นต้น(๑.๑๒) ข้อคิดเห็นที่แตกต่างระหว่างคณะผู้ตรวจประเมินภายนอกกับผู้ประกอบอุตสาหกรรม(ถ้ามี)(๒) การรับรอง และการจัดส่งรายงานการตรวจประเมินภายนอก(๒.๑) ให้คณะผู้ตรวจประเมินภายนอกทุกคนต้องตรวจสอบความถูกต้องและครบถ้วนพร้อมทั้งลงนามรับรองรายงานการตรวจประเมินภายนอกและจัดส่งรายงานการตรวจประเมินภายนอกซึ่งระบุวันที่ส่ง ตลอดจนจัดส่งรายงานในรูปอิเล็กทรอนิกส์ไฟล์ให้แก่ผู้ประกอบอุตสาหกรรมจำนวนไม่น้อยกว่า๒ ชุด ภายในระยะเวลา ๓๐ วัน นับถัดจากวันที่ได้ดำเนินการตรวจประเมินภายนอกแล้วเสร็จ ทั้งนี้ ให้ผู้ประกอบอุตสาหกรรมส่งรายงานการตรวจประเมินภายนอกให้กนอ. พิจารณาต่อไป(๒.๒) ผู้ประกอบอุตสาหกรรมต้องเก็บรายงานการตรวจประเมินภายนอกที่บันทึกส่วนที่บกพร่องที่ได้รับการแก้ไขแล้ว๒ ฉบับล่าสุดไว้เป็นหลักฐานที่สถานประกอบการ และยื่นหลักฐานดังต่อไปนี้ ประกอบการยื่นขออนุญาตประกอบกิจการในนิคมอุตสาหกรรมต่อกนอ. เช่น รายงานการตรวจประเมินภายนอก แผนปฏิบัติการแก้ไขพร้อมทั้งหลักฐานการปฏิบัติการแก้ไข(ถ้ามี) รายงานการตรวจประเมินซ้ำ (ถ้ามี) และผลการตรวจความมีประสิทธิผลของการปฏิบัติตามแผนปฏิบัติการแก้ไขในรอบการตรวจประเมินภายนอกที่ผ่านมา(ถ้ามี)(๒.๓) กนอ. จะดำเนินการทวนสอบความสมบูรณ์และความถูกต้องของรายงานการตรวจประเมินภายนอกแผนปฏิบัติการแก้ไขพร้อมทั้งหลักฐานการปฏิบัติการแก้ไข (ถ้ามี) รายงานการตรวจประเมินซ้ำ (ถ้ามี) และผลการตรวจความมีประสิทธิผลของการปฏิบัติตามแผนปฏิบัติการแก้ไขในรอบการตรวจประเมินภายนอกที่ผ่านมา(ถ้ามี) และหาก กนอ. พิจารณาแล้วเห็นว่ามีผลการดำเนินงานไม่ครบถ้วน กนอ.จะแจ้งให้ผู้ประกอบอุตสาหกรรมปฏิบัติให้ครบถ้วนกรณีหากผู้ประกอบอุตสาหกรรมไม่ปฏิบัติตามแผนปฏิบัติการแก้ไขกนอ. จะพิจารณาดำเนินการมาตรการบังคับตามที่กำหนดไว้ในข้อ ๓๐ ข้อ ๓๑ และข้อ ๓๒ของข้อบังคับคณะกรรมการการนิคมอุตสาหกรรมแห่งประเทศไทย ว่าด้วยหลักเกณฑ์ วิธีการ และเงื่อนไขในการประกอบกิจการในนิคมอุตสาหกรรมพ.ศ. ๒๕๕๑ ต่อไป(๓) การจัดทำแผนปฏิบัติการแก้ไข(๓.๑) กรณีข้อบกพร่องหลัก (Major Non-Conformity) ซึ่งคณะผู้ตรวจประเมินภายนอกระบุถึงความไม่สอดคล้องกับการปฏิบัติตามข้อบังคับอย่างมีนัยสำคัญให้ดำเนินการดังนี้(๓.๑.๑) ผู้ประกอบอุตสาหกรรมต้องจัดส่งหลักฐานการปฏิบัติการแก้ไขที่ได้ดำเนินการแล้วเสร็จ(ถ้ามี) หรือจัดส่งแผนปฏิบัติการแก้ไขตามแบบที่กนอ. กำหนดสำหรับกรณีที่ยังไม่ดำเนินการแล้วเสร็จให้แก่คณะผู้ตรวจประเมินภายนอกเพื่อพิจารณาภายในระยะเวลา๓๐ วัน นับถัดจากวันที่ได้รับรายงานการตรวจประเมินภายนอกจากคณะผู้ตรวจประเมินภายนอกเพื่อไม่ให้เกิดความไม่สอดคล้องซ้ำอีก(ก) กรณีคณะผู้ตรวจประเมินภายนอกเห็นชอบกับแผนปฏิบัติการแก้ไข(ก/๑) หากผู้ประกอบอุตสาหกรรมดำเนินการแก้ไขตามแผนปฏิบัติการแก้ไขแล้วเสร็จก่อนวันที่ใบอนุญาตจะหมดอายุให้ผู้ประกอบอุตสาหกรรมดำเนินการตามแผนปฏิบัติการแก้ไขนั้นให้แล้วเสร็จ(ก/๒) ให้ยื่นขอรับการตรวจประเมินซ้ำในสิ่งที่ปฏิบัติไม่ครบถ้วนหรือไม่มีการปฏิบัติดังกล่าวตามข้อกำหนดนั้นโดยคณะผู้ตรวจประเมินภายนอกรายเดิมหรือคณะผู้ตรวจประเมินภายนอกรายใหม่ที่ กนอ. เห็นชอบ จากนั้นให้ผู้ประกอบอุตสาหกรรมยื่นรายงานการตรวจประเมินภายนอก แผนปฏิบัติการแก้ไขพร้อมทั้งหลักฐานการปฏิบัติการแก้ไข(ถ้ามี) และรายงานการตรวจประเมินซ้ำเพื่อพิจารณาประกอบการขออนุญาตประกอบกิจการในนิคมอุตสาหกรรมต่อกนอ. เป็นกรณีไป(ก/๓) หากผู้ประกอบอุตสาหกรรมดำเนินการแก้ไขตามแผนปฏิบัติการแก้ไขแล้วเสร็จเกินกว่าวันที่ใบอนุญาตจะหมดอายุให้ผู้ประกอบอุตสาหกรรมยื่นรายงานการตรวจประเมินภายนอก แผนปฏิบัติการแก้ไขพร้อมทั้งหลักฐานการปฏิบัติการแก้ไข(ถ้ามี) ต่อ กนอ.ก่อนเพื่อพิจารณาประกอบการขออนุญาตประกอบกิจการในนิคมอุตสาหกรรมเป็นกรณีไป จากนั้นให้ผู้ประกอบอุตสาหกรรมดำเนินการตามแผนปฏิบัติการแก้ไขนั้นและนำเสนอรายงานความคืบหน้าผลการปฏิบัติการแก้ไขทุก ๓ เดือน จนกว่าจะดำเนินการตามแผนปฏิบัติการแก้ไขแล้วเสร็จต่อสำนักงานนิคมอุตสาหกรรมหรือสำนักงานท่าเรืออุตสาหกรรมที่กำกับดูแล และหากผู้ประกอบอุตสาหกรรมดำเนินการตามแผนปฏิบัติการแก้ไขนั้นแล้วเสร็จ ให้ดำเนินการตาม(ก/๒) ต่อไป(ข) กรณีหากคณะผู้ตรวจประเมินภายนอกไม่เห็นชอบแผนปฏิบัติการแก้ไขให้คณะผู้ตรวจประเมินภายนอกระบุเหตุผลความจำเป็นและกำหนดระยะเวลาให้ยื่นแผนปฏิบัติการแก้ไขใหม่(๓.๒) กรณีข้อบกพร่องย่อย(Minor Non-Conformity) ซึ่งคณะผู้ตรวจประเมินภายนอกระบุถึงความไม่สอดคล้องกับการปฏิบัติตามข้อบังคับอย่างไม่มีนัยสำคัญให้ดำเนินการดังนี้(๓.๒.๑) ผู้ประกอบอุตสาหกรรมต้องจัดส่งหลักฐานการปฏิบัติการแก้ไขที่ได้ดำเนินการแล้วเสร็จ(ถ้ามี) หรือจัดส่งแผนปฏิบัติการแก้ไขตามแบบที่กนอ. กำหนดสำหรับกรณีที่ยังไม่ดำเนินการแล้วเสร็จให้แก่คณะผู้ตรวจประเมินภายนอกเพื่อพิจารณาภายในระยะเวลา๓๐ วัน นับถัดจากวันที่ได้รับรายงานการตรวจประเมินภายนอกจากคณะผู้ตรวจประเมินภายนอกเพื่อไม่ให้เกิดความไม่สอดคล้องซ้ำอีก(ก) กรณีคณะผู้ตรวจประเมินภายนอกเห็นชอบแผนปฏิบัติการแก้ไขให้ผู้ประกอบอุตสาหกรรมดำเนินการตามแผนปฏิบัติการแก้ไขนั้นให้แล้วเสร็จภายในระยะเวลา๓๐ วัน นับถัดจากวันที่ได้รับความเห็นชอบ จากนั้นให้ผู้ประกอบอุตสาหกรรมยื่นรายงานการตรวจประเมินภายนอกแผนปฏิบัติการแก้ไขพร้อมทั้งหลักฐานการปฏิบัติการแก้ไข (ถ้ามี) รวมทั้งผลการตรวจความมีประสิทธิผลของการปฏิบัติตามแผนปฏิบัติการแก้ไขในรอบการตรวจประเมินภายนอกที่ผ่านมา(ถ้ามี) เพื่อพิจารณาประกอบการขออนุญาตประกอบกิจการในนิคมอุตสาหกรรมต่อกนอ. เป็นกรณีไป(ข) กรณีคณะผู้ตรวจประเมินภายนอกไม่เห็นชอบแผนปฏิบัติการแก้ไขให้คณะผู้ตรวจประเมินภายนอกระบุเหตุผลความจำเป็นและกำหนดระยะเวลาให้ผู้ประกอบอุตสาหกรรมยื่นแผนปฏิบัติการแก้ไขใหม่(๓.๒.๒) กรณีที่ผู้ประกอบอุตสาหกรรมดำเนินการตามแผนปฏิบัติการแก้ไขแล้วเสร็จเกินกว่า๓๐ วัน นับถัดจากวันที่ได้รับความเห็นชอบ ให้ผู้ประกอบอุตสาหกรรมระบุเหตุผลความจำเป็นพร้อมทั้งยื่นรายงานการตรวจประเมินภายนอก แผนปฏิบัติการแก้ไขพร้อมทั้งหลักฐานการปฏิบัติการแก้ไข(ถ้ามี) รวมทั้งผลการตรวจความมีประสิทธิผลของการปฏิบัติตามแผนปฏิบัติการแก้ไขในรอบการตรวจประเมินภายนอกที่ผ่านมา(ถ้ามี) ต่อ กนอ.ก่อน เพื่อพิจารณาประกอบการขออนุญาตประกอบกิจการในนิคมอุตสาหกรรมเป็นกรณีไป จากนั้นให้ผู้ประกอบอุตสาหกรรมดำเนินการตามแผนปฏิบัติการแก้ไขนั้นและนำเสนอรายงานความคืบหน้าผลการปฏิบัติการแก้ไขต่อสำนักงานนิคมอุตสาหกรรมหรือสำนักงานท่าเรืออุตสาหกรรมที่กำกับดูแลทุก ๓ เดือนจนกว่าจะดำเนินการตามแผนปฏิบัติการแก้ไขนั้นแล้วเสร็จ(๓.๒.๓) กรณีที่ผู้ประกอบอุตสาหกรรมดำเนินการตามแผนปฏิบัติการแก้ไขแล้วเสร็จตาม(๓.๒.๑) หรือ (๓.๒.๒) ให้คณะผู้ตรวจประเมินภายนอกตรวจความมีประสิทธิผลของการปฏิบัติตามแผนปฏิบัติการแก้ไขกรณีข้อบกพร่องย่อยในการตรวจประเมินภายนอกรอบถัดไปพร้อมทั้งจัดส่งผลการตรวจความมีประสิทธิผลของการปฏิบัติตามแผนปฏิบัติการแก้ไขในการตรวจประเมินภายนอกรอบที่ผ่านมาภายในระยะเวลา๓๐ วัน นับถัดจากวันที่ได้ดำเนินการตรวจประเมินภายนอกแล้วเสร็จหมวด ๔เกณฑ์การพิจารณารับรองผลการตรวจประเมินภายนอก ข้อ ๑๖ การพิจารณารับรองผลการตรวจประเมินภายนอก แบ่งเป็น๓ ลักษณะ ดังต่อไปนี้(๑) ผู้ประกอบอุตสาหกรรมได้ปฏิบัติโดยถูกต้องและครบถ้วนตามที่ข้อบังคับกำหนดไว้ทุกประการให้ถือว่าการปฏิบัติดังกล่าวมีความสอดคล้องกับข้อบังคับและผ่านเกณฑ์การตรวจประเมินภายนอก(๒) ผู้ประกอบอุตสาหกรรมได้ปฏิบัติโดยถูกต้องและครบถ้วนตามที่ข้อบังคับกำหนดไว้แล้วแต่มีข้อบกพร่องย่อย(Minor Non - Conformity) บางประการที่ยังไม่ได้ปฏิบัติ ให้ถือว่าการปฏิบัติดังกล่าวไม่มีความสอดคล้องกับข้อบังคับอย่างไม่มีนัยสำคัญและผ่านเกณฑ์การพิจารณาโดยที่คณะผู้ตรวจประเมินภายนอกมีข้อเสนอแนะให้ผู้ประกอบอุตสาหกรรมจัดทำแผนปฏิบัติการแก้ไขเพื่อให้สอดคล้องตามเกณฑ์การตรวจประเมินภายนอกต่อไป ทั้งนี้ ให้คณะผู้ตรวจประเมินภายนอกดาเนินการตรวจความมีประสิทธิผลของการปฏิบัติตามแผนปฏิบัติการแก้ไขกรณีข้อบกพร่องย่อยในการตรวจประเมินภายนอกรอบถัดไป(๓) ผู้ประกอบอุตสาหกรรมได้ปฏิบัติตามข้อบังคับไม่ครบถ้วน หรือครบถ้วนแล้วแต่มีข้อบกพร่องหลัก(Major Non - Conformity) บางประการ ให้ถือว่าการปฏิบัติดังกล่าวไม่มีความสอดคล้องกับข้อบังคับอย่างมีนัยสำคัญและไม่ผ่านเกณฑ์การพิจารณาโดยคณะผู้ตรวจประเมินภายนอกมีข้อเสนอแนะให้ผู้ประกอบอุตสาหกรรมจัดทำแผนปฏิบัติการแก้ไขเพื่อให้สอดคล้องตามเกณฑ์การตรวจประเมินภายนอกพร้อมทั้งต้องมีการแก้ไขเพื่อขอรับการตรวจประเมินซ้ำในสิ่งที่ปฏิบัติไม่ครบถ้วน หรือไม่มีการปฏิบัติดังกล่าวตามข้อกำหนดนั้นโดยคณะผู้ตรวจประเมินภายนอกรายเดิมหรือคณะผู้ตรวจประเมินภายนอกรายใหม่ที่ กนอ. เห็นชอบกรณีตามวรรคหนึ่งคณะผู้ตรวจประเมินภายนอกสามารถให้โอกาสสำหรับการปรับปรุงหากสิ่งที่พบจากการตรวจประเมินภายนอกนั้นสามารถนำไปสู่ข้อบกพร่องต่อไปได้ในอนาคตหมวด ๕ความรับผิดชอบของ กนอ. ผู้ประกอบอุตสาหกรรมและสิทธิและความรับผิดชอบของคณะผู้ตรวจประเมินภายนอก ข้อ ๑๗ ให้ กนอ. คณะผู้ตรวจประเมินภายนอกและผู้ตรวจประเมินภายนอกฝึกหัด (ถ้ามี)ต้องรักษาเอกสารหรือข้อมูลที่สำคัญของการตรวจประเมินภายนอกตามข้อตกลงรักษาความลับหรือข้อตกลงการไม่เปิดเผยข้อมูลคณะผู้ตรวจประเมินภายนอกมีความเป็นอิสระในการทวนสอบมีข้อจำกัดของอำนาจหน้าที่ความรับผิดชอบ มีสิทธิในการเข้าถึงเอกสารหรือหลักฐานที่จำเป็นในการจัดเก็บหรือทำลายเอกสารเบื้องต้นที่ได้รับจากผู้ประกอบอุตสาหกรรมตามข้อ๑๓ (๑) และ (๒) และเอกสารที่ได้รับระหว่างการตรวจประเมินภายนอกตามข้อตกลงรักษาความลับ และต้องผูกพันในผลการรับรองของตนเองข้อ ๑๘ ให้ผู้ประกอบอุตสาหกรรมต้องพิจารณาความเสี่ยงและความเหมาะสมด้วยความรอบคอบในการปฏิบัติตามข้อเสนอแนะหรือโอกาสสำหรับการปรับปรุงที่ได้รับจากคณะผู้ตรวจประเมินภายนอก ทั้งนี้ ผู้ประกอบอุตสาหกรรมสามารถจัดทำแผนปฏิบัติการแก้ไขให้สอดคล้องกับข้อบกพร่องได้เองบทเฉพาะกาล ข้อ ๑๙ กรณีการยื่นขอรับการตรวจประเมินภายนอกกับ กนอ.ซึ่งหนังสืออนุญาตให้ประกอบอุตสาหกรรมของผู้ประกอบอุตสาหกรรมอยู่ระหว่างการพิจารณาของกนอ. หรือเหลืออายุไม่ถึง ๖ เดือนก่อนวันที่ประกาศนี้ใช้บังคับให้ผู้ประกอบอุตสาหกรรมดังกล่าวสามารถยื่นขอรับการตรวจประเมินภายนอกกับ กนอ. ได้นับตั้งแต่วันที่ประกาศนี้ใช้บังคับ และ กนอ. จะพิจารณาตามหลักเกณฑ์ที่กำหนดไว้ในประกาศนี้ต่อไปประกาศ ณ วันที่ ๑๒ กันยายน พ.ศ. ๒๕๖๑อัฐพล จิรวัฒน์จรรยารองผู้ว่าการ รักษาการในตำแหน่งผู้ว่าการการนิคมอุตสาหกรรมแห่งประเทศไทยพัชรภรณ์/ธนบดี/จัดทำ๒๕ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๘๓ ง/หน้า ๒๙/๙ พฤศจิกายน ๒๕๖๑